b'\n_START_ARTICLE_\nBranislav Ivanovi\xc4\x87\n_START_SECTION_\nUra\n_START_PARAGRAPH_\nPelattuaan kolme vuotta kotimaansa liigoissa, Ivanovi\xc4\x87 siirtyi tammikuussa 2006 Lokomotiv Moskovaan. H\xc3\xa4n nousi v\xc3\xa4litt\xc3\xb6m\xc3\xa4sti joukkueen avauskokoonpanoon ja pelasi loppujen lopuksi kauden aikana 28 ottelua ja teki niiss\xc3\xa4 kaksi maalia. Toinen kausi sujui samoissa merkeiss\xc3\xa4 kuin ensimm\xc3\xa4inenkin ja h\xc3\xa4n kuului joukkueensa luottopelaajistoon. Kauden aikana Lokomotiv voitti Ven\xc3\xa4j\xc3\xa4n Cupin._NEWLINE_15. tammikuuta 2008 Ivanovi\xc4\x87 siirtyi Chelseaan yhdeks\xc3\xa4ll\xc3\xa4 miljoonalla punnalla. H\xc3\xa4n solmi Chelsean kanssa kolme-ja-puolivuotisen sopimuksen ja sai pelipaidan numerokseen 2. H\xc3\xa4n teki ensiesiintymisens\xc3\xa4 valioliigassa 5. lokakuuta 2008 kotiottelussa Aston Villaa vastaan. 8. huhtikuuta Mestarien liigan puoliv\xc3\xa4lieriss\xc3\xa4 Liverpoolia vastaan k\xc3\xa4ydyss\xc3\xa4 vierasottelussa Ivanovic iski Chelsean ensin 38. minuutilla tasoihin Florent Maloudan antamasta kulmasta, ja sitten toisella puoliajalla johtoon Frank Lampardin kulmasta. Chelsea voitti ottelun lopulta 3-1 saaden t\xc3\xa4ten t\xc3\xa4rke\xc3\xa4n vierasvoiton. N\xc3\xa4m\xc3\xa4 maalit olivat Ivanovicille henkil\xc3\xb6kohtaisestikin merkitt\xc3\xa4vi\xc3\xa4, sill\xc3\xa4 ne olivat h\xc3\xa4nen ensimm\xc3\xa4iset Chelseassa ja Mestarien liigassa._NEWLINE_Vuonna 2017 Ivanovi\xc4\x87 palasi Ven\xc3\xa4j\xc3\xa4lle, t\xc3\xa4ll\xc3\xa4 kertaa pietarilaisseura Zenitiin.\n_START_SECTION_\nMaajoukkue\n_START_PARAGRAPH_\nIvanovi\xc4\x87 teki ensiesiintymisens\xc3\xa4 Serbia ja Montenegron maajoukkueessa 8. kes\xc3\xa4kuuta 2005 yst\xc3\xa4vyysottelussa Italiaa vastaan. Ensimm\xc3\xa4isen maalinsa maajoukkueessa h\xc3\xa4n teki 12. syyskuuta 2007 vierasottelussa Portugalia vastaan. Maali tuli t\xc3\xa4rke\xc3\xa4\xc3\xa4n paikkaan, sill\xc3\xa4 Serbia oli ottelussa h\xc3\xa4vi\xc3\xb6ll\xc3\xa4 1\xe2\x80\x930 ja se oli vuoden 2008 EM-kilpailuiden karsintaottelu.'